Visit Site
Recommended byColombia
1900లో పారిస్‌లో జరిగిన ఒలింపిక్ గేమ్స్‌లో చివరిసారిగా క్రికెట్‌ ఆడారు. మళ్లీ ఒలింపిక్ క్రీడల్లో క్రికెట్‌ను చేర్చడం కోసం ఐసీసీ ప్రయత్నాలు చేస్తోంది. 2028లో లాస్ ఏంజిల్స్‌ ఆతిథ్యం ఇవ్వనున్న ఒలింపిక్స్‌లో క్రికెట్‌కు చోటు దక్కుతుందని ఐసీసీ ఆశాభావంతో ఉంది.
కామన్వెల్త్ గేమ్స్ విషయానికి వస్తే.. 1998లో తొలిసారి క్రికెట్ ఆడారు. దక్షిణాఫ్రికా పురుషుల జట్టు స్వర్ణ పతకం సాధించింది. ఆ తర్వాత కామెన్వెల్త్ క్రీడల్లో క్రికెట్‌కు అవకాశం కల్పించలేదు. 2022లో బర్మింగ్‌హమ్ వేదికగా జరగబోయే కామన్వెల్త్ గేమ్స్‌లో టీ20 ఫార్మాట్లో మహిళ క్రికెట్‌‌కు చోటు కల్పించాలని కోరుతూ ఐసీసీ బిడ్ వేసింది.
ఏసియన్ గేమ్స్, కామన్వెల్త్ తదితర అంతర్జాతీయ ఈవెంట్లలో క్రికెట్‌ను చేర్చేందుకు ఇంటర్నేషనల్ ఒలింపిక్ కమిటీ సుముఖంగా ఉన్నప్పటికీ.. బీసీసీఐ మాత్రం అంతగా ఆసక్తి చూపడం లేదు. బీసీసీఐకి స్వయం ప్రతిపత్తి హోదా ఉంది. ఒకవేళ ఈ పోటీలకు మన క్రికెట్ జట్టును పంపితే.. మనదేశ ఒలింపిక్ కమిటీకి బీసీసీఐ జవాబుదారీగా ఉండాల్సి వస్తుంది.
అందుకే ఊపిరి సలపని షెడ్యూల్ ఉందనే కారణంతో గ్వాంగ్జౌ, ఇంచియాన్ ఆసియా క్రీడలకు క్రికెట్ జట్టును పంపలేదు. కానీ 2022 నాటికి బీసీసీఐని ఒప్పిస్తామని ఇండియన్ ఒలింపిక్ అసోసియేషన్ ఆశాభావంతో ఉంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.